**LAUSUNTO**

15.01.2021 88/020/2020

Liikenne- ja viestintävirasto Traficom

PL 320

00059 Traficom

Lausuntopyyntö

VN/15033/2019-LVM-90

**Ilmatieteen laitoksen lausunto koskien** **Liikenteen automaation lainsäädäntö- ja avaintoimenpidesuunnitelmaa**

Liikenne- ja viestintäministeriö on pyytänyt Ilmatieteen laitokselta lausuntoa koskien Liikenteen automaation lainsäädäntö- ja avaintoimenpidesuunnitelmaa.

Ilmatieteen laitos on perehtynyt lausuntopyyntöön liitteineen ja toteaa lausuntonaan seuraavaa. Liikenteen automaation lainsäädäntö- ja avaintoimenpidesuunnitelma on pääosin hyväksyttävissä esitetyssä muodossa.

Ilmatieteen laitos haluaa kuitenkin kiinnittää huomiota suunnitelmaluonnoksen seuraaviin kohtiin. Ks. liite.

Helsingissä 15.01.2021

Vesa Kurki  
Yksikön päällikkö

Havaintopalvelu

Ilmatieteen laitos

**Liite Ilmatieteen laitoksen lausuntoon koskien Liikenteen automaation lainsäädäntö- ja avaintoimenpidesuunnitelmaa**

Huomioitavaa:

Lisäys s. 77 soveltuvaan kohtaan: ”**Selvitetään myös mahdollisuutta hyödyntää autonomisen liikenteen itsensä tekemiä havaintoja, esimerkiksi sää- ja turvallisuustietoa täydentävänä informaationa.**”

Lisäys s. 85, kappale 3 tekstiin:

"**Ilmatieteen laitos tutkii myös mahdollisuutta tuottaa automaattiselle liikenteelle erityisesti räätälöityä tiesääinformaatiota, joka huomioisi automaattiliikenteen eri sensoreiden sääriippuvuutta**."

s. 117

Ilmatieteen laitos

- Vastaa sää- ja meritietopalvelusta sekä sääasemista. Sääasemia on tarpeen sijoittaa satamiin ja sellaisille väylän osille, joista ei ole vielä riittävän tarkkaa alueellista tietoa.

**--> Säämittauksia tekeviä toimijoita on muitakin, kuten esimerkiksi sivulla 118 todetaan**.

Lisäys s.128, kappale 2 tekstiin:

”Tilannetta voitaisiin mahdollisesti parantaa Ilmatieteen laitoksen sääasemien sijoittelulla, satamien ja alusten keräämien tietojen jakamisella **sekä säätutkapohjaisen ennustedatan hyödyntämisellä.**”

s. 160-168, 176: Yleisiä huomioita miehittämättömän ilmailun osalta:

Miehittämättömän ilmailun automaatiosta puhuttaessa täytyy pitää koko ajan mielessä myös muut ilmatilan käyttäjäryhmät, ts. liikenne-, sotilas- ja yleisilmailu. Miehittämättömän ja miehitetyn ilmaliikenteen lennonvarmistusjärjestelmät tulee integroida mahdollisimman varhaisessa kehitysvaiheessa.

Miehittämättömän ja miehitetyn ilmaliikenteen tulee saada sää- ja olosuhdetiedot samasta lähteestä, jotta voidaan varmistua tiedon integriteetistä ja paikkansa pitävyydestä.